8.

nurodo, jog esminiai kriterijai turi būti fondų tvarumas, tvirtumas ir gyvybingumas, taip pat priežiūros veiksmingumas, kad būtų padėti pamatai pasitikėjimui Europos fondu, ir todėl prašo Tarybos atsižvelgti į šias rekomendacijas ir pataisas: i) minimalus fondo turtas per visą jo veiklos laiką turėtų likti 25 000 eurų; ii) Europos fondas turėtų būti visose valstybėse steigiamas neribotam laikui arba, jei tai aiškiai nurodoma įstatuose, apibrėžtam ne mažiau kaip ketverių metų laikotarpiui; nustatyti trumpesnį nei dveji metai laikotarpį turėtų būti leidžiama tik tada, kai jis tinkamai pagrįstas ir kai iš principo užtikrinama, kad bus pasiektas statuto tikslas; iii) turėtų būti leista iš dalies keisti fondo įstatus, kai galiojančiais įstatais nebegalima tinkamai užtikrinti Europos fondo veikimo, tik jei šiuos pakeitimus yra priėmusi jo valdyba; jei pagal 31 straipsnį į Europos fondą įeina kiti organai, jie turėtų dalyvauti priimant sprendimus dėl įstatų pakeitimų; iv) norint fondų viduje išvengti interesų konfliktų, susijusių su organais, kurie yra nepriklausomi nuo steigėjo, t. y. neturi su steigėju verslo, šeiminių ar kitų ryšių, turėtų būti vadovaujamasi Komisijos pasiūlyme pasiūlytomis gairėmis pagrįsta nuostata, tačiau turėtų būti pripažįstama, jog fondai gali būti steigiami šeimos kontekste – tokiu atveju prielaida yra itin didelis steigėjo ir komiteto narių pasitikėjimas, kad steigėjas žinotų, jog jo mirties atveju fondo paskirtis bus apsaugota; v) nustatant ribinę vertę, skirtą fondams, kurių sąskaitų auditą reikalaujama atlikti, turėtų būti atsižvelgta į bendrą turtą, metines pajamas ir to fondo darbuotojų skaičių; kai fondas nesiekia šios ribinės vertės, pakaktų atlikti nepriklausomą sąskaitų patikrinimą; vi) statute turėtų būti numatytas savanorių informavimas; be to, pagal statutą savanorystė turėtų būti skatinama kaip orientacinis principas; vii) turėtų būti įterpta nuostata, pagal kurią bet koks Europos fondo valdybos ar kitų organų nariams išmokamas atlygis turi būti pagrįstas ir proporcingas; atlygio pagrįstumui ir proporcingumui nustatyti turėtų būti parengti konkretūs kriterijai; viii) atstovavimo darbuotojams klausimais derybų procedūra, kuri, remiantis pasiūlymo 38 ir 39 straipsniais, susijusi tik su darbuotojų informavimu ir konsultavimusi su jais Europos Sąjungoje, turėtų būti išplėsta ir apimti darbuotojų dalyvavimą Europos fondo organų veikloje; kartu su pasiūlymo 38 ir 39 straipsniuose dabar padaryta nuoroda į Europos darbo tarybos sudarymo procedūras, siekiant įtraukti darbuotojus į Europos fondo organų veiklą, turėtų būti padaryta nuoroda ir į procedūras, nurodytas Tarybos direktyvoje 2001/86/EB; ix) pasiūlymo 38 straipsnyje turėtų būti išlaikyta nuostata dėl atstovavimo darbuotojams; turėtų būti papildomai paaiškinta savanorių ir savanoriškos veiklos sąvoka; x) siekiant užtikrinti veiksmingą priežiūrą, turėtų būti numatyta, kad FE registruota buveinė ir administracinė būstinė būtų valstybėje narėje, kurioje jis įsteigtas; xi) kaip siūlė sektoriaus atstovai, pasiūlymas turėtų būti vien tik civilinės teisės priemonė, kartu, kaip siūlė Parlamentas, įtvirtinant tam tikrus esminius valstybėse narėse taikomos visuomenei naudingos veiklos sąvokos požymius, kad valstybėse narėse būtų lengviau pripažinti šios formos tapatumą; xii) pasiūlymas dėl Tarybos reglamento turėtų būti pakeistas taip: Pataisa 1 Pasiūlymas dėl reglamento 15 a konstatuojamoji dalis (nauja) Komisijos siūlomas tekstas Pataisa (15a) valdybos nariai turėtų užtikrinti, kad būtų laikomasi šiame reglamente nustatytų reikalavimų ir įstatų bei visų Europos fondui svarbių teisinių ir etinių veiklos ir elgesio taisyklių. Šiuo tikslu jie turėtų parengti organizacines struktūras ir vidaus priemones, siekdami išvengti taisyklių pažeidimų ir juos atskleisti; Pataisa 2 Pasiūlymas dėl reglamento 18 konstatuojamoji dalis Komisijos siūlomas tekstas Pataisa (18) kad Europos fondas galėtų pasinaudoti visomis bendrosios rinkos teikiamomis galimybėmis, turėtų būti sudarytos sąlygos savo registruotąją buveinę perkelti iš vienos valstybės narės į kitą; Tekstas lietuvių kalba nekeičiamas. Pataisa 3 Pasiūlymas dėl reglamento 2 straipsnio 1 punktas Komisijos siūlomas tekstas Pataisa 1) turtas – bet kokie materialūs arba nematerialūs ištekliai, kuriuos turint nuosavybės teise arba kontroliuojant galima sukurti vertę; 1) turtas – bet kokie materialūs arba nematerialūs ištekliai, kuriuos turint nuosavybės teise arba kontroliuojant galima sukurti ekonominę ir (arba) socialinę vertę. Pataisa 4 Pasiūlymas dėl reglamento 2 straipsnio 2 punktas Komisijos siūlomas tekstas Pataisa 2) nesusijusi ekonominė veikla – ekonominė Europos fondo veikla, kuria visuomenei naudingą veiklą vykdantis subjektas tiesiogiai nesiekia visuomenei naudingo tikslo; 2) nesusijusi ekonominė veikla – ekonominė Europos fondo veikla, išskyrus įprastą turto administravimą, pvz., investicijas į obligacijas, akcijas ar nekilnojamąjį turtą, kuria visuomenei naudingą veiklą vykdantis subjektas tiesiogiai nesiekia visuomenei naudingo tikslo; Pataisa 5 Pasiūlymas dėl reglamento 2 straipsnio 5 punktas Komisijos siūlomas tekstas Pataisa 5) visuomenei naudingą veiklą vykdantis subjektas – narių neturintis fondas, siekiantis visuomeninės naudos, ir (arba) panašaus tikslo siekiantis juridinis asmuo, sukurtas pagal vienos iš valstybių narių teisę; 5) visuomenei naudingą veiklą vykdantis subjektas – narių neturintis fondas, siekiantis tik visuomeninės naudos, ir (arba) panašaus tikslo siekiantis juridinis asmuo, sukurtas pagal vienos iš valstybių narių teisę; Pataisa 6 Pasiūlymas dėl reglamento 4 straipsnio 2 dalies b a punktas (naujas) Komisijos siūlomas tekstas Pataisa ba) pagal 30 straipsnį paskirtų valdančiųjų direktorių pavardės; Pataisa 9 Pasiūlymas dėl reglamento 5 straipsnio 2 dalies 2 pastraipos įžanginė dalis Komisijos siūlomas tekstas Pataisa Jis gali būti steigiamas tik tokiems tikslams , kuriems įgyvendinti neatšaukiamai skiriamas jo turtas: Jis gali būti steigiamas tik vienam arba keliems iš tokių tikslų , kuriems įgyvendinti neatšaukiamai skiriamas jo turtas: Pataisa 7 Pasiūlymas dėl reglamento 5 straipsnio 2 dalies 2 pastraipos s a punktas (naujas) Komisijos siūlomas tekstas Pataisa sa) parama terorizmo ir smurto aktų aukoms; Pataisa 8 Pasiūlymas dėl reglamento 5 straipsnio 2 dalies 2 pastraipos s b punktas (naujas) Komisijos siūlomas tekstas Pataisa sb) religijų dialogo skatinimas. Pataisa 10 Pasiūlymas dėl reglamento 5 straipsnio 2 a dalis (nauja) Komisijos siūlomas tekstas Pataisa 2a. Joks asmuo negali pasinaudoti Europos fondo lėšomis, kad gautų pernelyg didelę kompensaciją arba kad būtų padengtos išlaidos, kurios neatitinka visuomenei naudingo tikslo. Europos Fondas neįgyvendina savo visuomenei naudingo tikslo, jei jo lėšomis naudojasi tik ribotas skaičius asmenų. Pataisa 11 Pasiūlymas dėl reglamento 6 straipsnis Komisijos siūlomas tekstas Pataisa Registravimo metu Europos fondas veiklą vykdo arba pagal įstatus ketina vykdyti ne mažiau kaip dviejose valstybėse narėse. Europos fondas veiklą vykdo arba bent pagal įstatus ketina vykdyti ne mažiau kaip dviejose valstybėse narėse. Jei registravimo metu Europos fondas tik savo įstatuose nurodo tikslą vykdyti veiklą ne mažiau kaip dviejose valstybėse narėse, jis tuo metu turi įtikinamai parodyti, kad ne vėliau kaip per dvejus metus jis pradės vykdyti veiklą ne mažiau kaip dviejose valstybėse narėse. Šis laiko apribojimas netaikomas tais atvejais, kai veiklą pradėti vėliau atrodo pagrįsta ir tinkama atsižvelgiant į tikslą, kurio siekia Europos fondas. Bet kokiu atveju Europos fondas privalo per savo gyvavimo laiką savo veiklą pradėti ir vykdyti ne mažiau kaip dviejose valstybėse narėse. Pataisa 12 Pasiūlymas dėl reglamento 7 straipsnio 2 dalis Komisijos siūlomas tekstas Pataisa 2. Europos fondas turi turto, kurio vertė yra mažiausiai 25 000 EUR. 2. Europos fondas turi turto, kurio vertė yra mažiausiai 25 000 EUR. Jis šį minimalų turtą išlaiko visą savo gyvavimo laiką, išskyrus atvejus, kai pagal 12 straipsnio 2 dalį yra įsteigtas apibrėžtam laikotarpiui. Pataisa 13 Pasiūlymas dėl reglamento 7 straipsnio 2 dalies 1 a pastraipa (nauja) Komisijos siūlomas tekstas Pataisa Europos fondas 70 proc. finansiniais metais gautų pajamų išleidžia per tolesnius ketverius metus, išskyrus atvejus, kai įstatuose nurodomas konkretus projektas, kuris bus vykdomas tolesnius šešerius metus. Pataisa 14 Pasiūlymas dėl reglamento 12 straipsnio 2 dalis Komisijos siūlomas tekstas Pataisa 2. Europos fondas steigiamas neribotam laikui arba, jei tai aiškiai nurodoma įstatuose, apibrėžtam ne mažiau kaip dvejų metų laikotarpiui. 2. Europos fondas steigiamas neribotam laikui arba, jei tai aiškiai nurodoma įstatuose, apibrėžtam ne mažiau kaip ketverių metų laikotarpiui . Kai ribotas laikotarpis tinka Europos fondo tikslams pasiekti ir tai yra pagrįstai motyvuota, Europos fondas gali būti steigiamas ne trumpesniam kaip dvejų metų laikotarpiui . Pataisa 15 Pasiūlymas dėl reglamento 15 straipsnio 2 dalies d a punktas (naujas) Komisijos siūlomas tekstas Pataisa da) informacija apie procedūras, pagal kurias laikantis Direktyvos 2009/38/EB nustatoma darbuotojų dalyvavimo tvarka. Pataisa 16 Pasiūlymas dėl reglamento 15 straipsnio 3 dalis Komisijos siūlomas tekstas Pataisa 3. Kiekviena kompetentinga institucija prašymą dėl susijungimo nagrinėja laikydamasi tos pačios tvarkos ir principų, kurie taikomi nagrinėjant prašymą dėl susijungimo, kuriuo įsteigiamas nacionalinis visuomenei naudingą veiklą vykdantis subjektas. 3. Kiekviena kompetentinga institucija prašymą dėl susijungimo nagrinėja laikydamasi tos pačios tvarkos ir principų, kurie taikomi nagrinėjant prašymą dėl susijungimo, kuriuo įsteigiamas nacionalinis visuomenei naudingą veiklą vykdantis subjektas. Atsakinga institucija prašymą dėl tarpvalstybinio susijungimo privalo atsisakyti patenkinti tik tuo atveju, kai 2 dalyje nurodyti dokumentai neatitinka šio reglamento arba nepakankamai apsaugomos kreditorių ir darbuotojų teisės. Pataisa 17 Pasiūlymas dėl reglamento 17 straipsnio 1 dalis Komisijos siūlomas tekstas Pataisa 1. Europos fondas gali būti steigiamas pertvarkant teisėtai valstybėje narėje įsisteigusį visuomenei naudingą veiklą vykdantį subjektą, jei tai leidžiama pagal pertvarkomo subjekto įstatus. 1. Europos fondas gali būti steigiamas pertvarkant teisėtai valstybėje narėje įsisteigusį visuomenei naudingą veiklą vykdantį subjektą, jei tai aiškiai nedraudžiama pagal to subjekto įstatus ir neprieštarauja steigėjo valiai . Pataisa 18 Pasiūlymas dėl reglamento 18 straipsnio 3 dalis Komisijos siūlomas tekstas Pataisa 3. Kompetentinga institucija prašymą dėl pertvarkymo nagrinėja laikydamasi tos pačios tvarkos ir principų, kurie būtų taikomi nagrinėjant prašymą pakeisti visuomenei naudingą veiklą vykdančio subjekto įstatus. 3. Kompetentinga institucija prašymą dėl pertvarkymo nagrinėja laikydamasi tos pačios tvarkos ir principų, kurie būtų taikomi nagrinėjant prašymą pakeisti visuomenei naudingą veiklą vykdančio subjekto įstatus. Atsakinga institucija prašymą dėl pertvarkymo privalo atsisakyti patenkinti tik tuo atveju, kai 2 dalyje nurodyti dokumentai neatitinka šio reglamento arba nepakankamai apsaugomos kreditorių ir darbuotojų teisės. Pataisa 19 Pasiūlymas dėl reglamento 20 straipsnio 1 dalis Komisijos siūlomas tekstas Pataisa 1. Kai galiojančiais įstatais nebegalima tinkamai užtikrinti Europos fondo veikimo, valdyba gali priimti sprendimą įstatus iš dalies pakeisti. 1. Kai galiojančiais įstatais nebegalima tinkamai užtikrinti Europos fondo veikimo, valdyba gali priimti sprendimą įstatus iš dalies pakeisti. Jei pagal 31 straipsnį į Europos fondą įeina kiti organai, jie turi dalyvauti priimant sprendimus dėl įstatų pakeitimų. Pataisa 20 Pasiūlymas dėl reglamento 23 straipsnio 1 dalies 1 pastraipos g punktas Komisijos siūlomas tekstas Pataisa g) steigiančiųjų organizacijų, kurios yra juridiniai asmenys, pavadinimai, tikslai ir adresai arba panaši susijusi informacija apie viešąsias įstaigas; g) steigėjų vardai, pavardės ir adresai, jei steigėjai yra fiziniai asmenys; steigiančiųjų organizacijų, kurios yra juridiniai asmenys, pavadinimai, tikslai ir buveinės arba panaši susijusi informacija apie viešąsias įstaigas; Pataisa 21 Pasiūlymas dėl reglamento 23 straipsnio 2 a dalis (nauja) Komisijos siūlomas tekstas Pataisa 2a. Europos fondas gali būti įregistruotas tik pateikus įrodymą, kad bus laikomasi šio reglamento V skyriuje nustatytų pareigų, susijusių su darbuotojų dalyvavimu Europos fondo veikloje. Pataisa 22 Pasiūlymas dėl reglamento 32 straipsnio 1 dalis Komisijos siūlomas tekstas Pataisa 1. Jeigu steigėjas ir kiti valdybos nariai verslo, šeimos ar kitokiais ryšiais yra susiję su steigėju arba vienas su kitu ir jeigu dėl to kyla ar galėtų kilti interesų konfliktas, varžantis jų sprendimų laisvę, jie negali sudaryti valdybos daugumos. 1. Jeigu steigėjas ir kiti valdybos nariai verslo, šeimos ar kitokiais ryšiais yra susiję su steigėju arba vienas su kitu ir jeigu dėl to galėtų kilti interesų konfliktas, varžantis jų sprendimų laisvę, jie negali sudaryti valdybos daugumos. Pataisa 23 Pasiūlymas dėl reglamento 32 straipsnio 3 dalis Komisijos siūlomas tekstas Pataisa 3. Jokia tiesioginė ar netiesioginė nauda negali būti skiriama steigėjui, valdybos ar stebėtojų tarybos nariams, valdantiesiems direktoriams ar auditoriui arba teikiama asmeniui, kuris su jais susijęs verslo ar artimais šeimos ryšiais, nebent ji būtų skiriama už jų Europos fonde atliekamas pareigas. 3. Jokia nauda negali būti skiriama steigėjui, valdybos ar stebėtojų tarybos nariams, valdantiesiems direktoriams ar auditoriui arba teikiama asmeniui, kuris su jais susijęs verslo ar artimais šeimos ryšiais, nebent ji būtų skiriama už jų Europos fonde atliekamas pareigas. Pataisa 24 Pasiūlymas dėl reglamento 34 straipsnio 2 dalis 1 pastraipa Komisijos siūlomas tekstas Pataisa 2. Per šešis mėnesius nuo finansinių metų pabaigos Europos fondas parengia metines finansines ataskaitas bei metinę veiklos ataskaitą ir pateikia jas kompetentingai nacionalinei registro tarnybai bei priežiūros institucijai. Tekstas lietuvių kalba nekeičiamas. Pataisa 25 Pasiūlymas dėl reglamento 34 straipsnio 4 dalis Komisijos siūlomas tekstas Pataisa 4. Europos fondo metinių finansinių ataskaitų auditą atlieka vienas arba daugiau asmenų, patvirtintų atlikti teisės aktų nustatytą auditą vadovaujantis pagal Europos Parlamento ir Tarybos direktyvą 2006/43/EB priimtomis nacionalinėmis taisyklėmis. 4. Europos fondo metinių finansinių ataskaitų auditą atlieka vienas arba daugiau asmenų, patvirtintų atlikti teisės aktų nustatytą auditą vadovaujantis pagal Europos Parlamento ir Tarybos direktyvą 2006/43/EB priimtomis nacionalinėmis taisyklėmis, jeigu Europos fondas viršija vieną iš nurodytų kriterijų: a) metines 2 mln. EUR pajamas arba b) 200 000 EUR turtą, arba c) vidutinį 50 darbuotojų skaičių per finansinius metus. Nė vieno iš šių kriterijų neviršijančius Europos fondus vietoje auditoriaus gali tikrinti nepriklausomas tikrintojas. Pataisa 26 Pasiūlymas dėl reglamento 34 straipsnio 5 dalis Komisijos siūlomas tekstas Pataisa 5. Tinkamai valdybos patvirtintos metinės finansinės ataskaitos (su asmens, atsakingo už finansinių ataskaitų auditą, išvada) ir veiklos ataskaita paviešinamos. 5. Tinkamai valdybos patvirtintos metinės finansinės ataskaitos ir veiklos ataskaita paviešinamos. Asmens, atsakingo už finansinių ataskaitų auditą, išvada paviešinama pagal valstybės narės, kurioje yra buveinė, taisykles. Pataisa 27 Pasiūlymas dėl reglamento 35 straipsnis Komisijos siūlomas tekstas Pataisa Europos fondo registruotoji buveinė ir jos centrinė administracija arba pagrindinė veiklos vieta yra Europos Sąjungoje. Europos fondo registruotoji buveinė yra Europos Sąjungoje, toje pačioje valstybėje narėje, kurioje yra centrinė administracija ar pagrindinė veiklos vieta . Europos fondas vykdo veiklą bent dviejose valstybėse narėse, įskaitant jam būdingą veiklą valstybėje narėje, kurioje yra jo registruotoji buveinė ir centrinė administracija, tačiau jis gali vykdyti veiklą ir už ES ribų . Pataisa 28 Pasiūlymas dėl reglamento 37 straipsnio 2 dalies e a punktas (naujas) Komisijos siūlomas tekstas Pataisa ea) galimos perkėlimo pasekmės darbuotojų dalyvavimui. Pataisa 29 Pasiūlymas dėl reglamento 37 straipsnio 5 dalies antra pastraipa Komisijos siūlomas tekstas Pataisa Priimančiosios valstybės narės kompetentinga institucija gali neleisti perkelti registruotosios buveinės tik jei nesilaikoma ankstesnėje pastraipoje nurodytų sąlygų. Priimančiosios valstybės narės kompetentinga institucija gali neleisti perkelti registruotosios buveinės tik jei nesilaikoma ankstesnėje pastraipoje nurodytų sąlygų; ji taip pat neleidžia perkelti registruotosios buveinės, jeigu nepakankamai apsaugomos kreditorių ir darbuotojų teisės. Pataisa 30 Pasiūlymas dėl reglamento 38 straipsnio 2 dalies 1 ir 2 pastraipos Komisijos siūlomas tekstas Pataisa Europos fonde , kuriame dirba iki 200 darbuotojų, Europos darbo tarybą sudaro ne mažiau kaip 20 darbuotojų, dirbančių ne mažiau kaip dviejose valstybėse narėse, arba jų atstovų prašymu. Europos fonde Europos darbo taryba sudaroma ne mažiau kaip 10 % darbuotojų, dirbančių ne mažiau kaip dviejose valstybėse narėse, arba jų atstovų prašymu. Europos fonde, kuriame dirba daugiau kaip 200 darbuotojų, Europos darbo tarybą sudaro ne mažiau kaip 10 % darbuotojų, dirbančių ne mažiau kaip dviejose valstybėse narėse, arba jų atstovų prašymu. Pataisa 31 Pasiūlymas dėl reglamento 38 straipsnio 2 dalies trečia pastraipa Komisijos siūlomas tekstas Pataisa Sudarant Europos darbo tarybą taikomos nacionalinės priemonės, kuriomis įtvirtinami Europos Parlamento ir Tarybos direktyvos 2009/38/EB I priedo 1 punkto a–e papunkčiuose išdėstyti papildomi reikalavimai. Sudarant Europos darbo tarybą taikomos Direktyvos 2009/38/EB 5 ir 6 straipsnio nuostatos ir nacionalinės priemonės, kuriomis įtvirtinami Europos Parlamento ir Tarybos direktyvos 2009/38/EB I priedo 1 punkto a–e papunkčiuose išdėstyti papildomi reikalavimai. Pataisa 32 Pasiūlymas dėl reglamento 38 straipsnio 3 dalis Komisijos siūlomas tekstas Pataisa 3. Europos fondo oficialioje savanoriškoje veikloje ilgą laiką dalyvaujančių savanorių atstovams Europos darbo taryboje suteikiamas stebėtojo statusas. Tokių atstovų yra ne mažiau kaip po vieną iš kiekvienos valstybės narės, kurioje yra ne mažiau kaip 10 tokių savanorių. Išbraukta. Pataisa 33 Pasiūlymas dėl reglamento 44 straipsnio 2 dalis Komisijos siūlomas tekstas Pataisa 2. Visiškai atsiskaičius su Europos fondo kreditoriais visas likęs Europos fondo turtas perduodamas kitam visuomenei naudingą veiklą vykdančiam subjektui, siekiančiam panašaus visuomenei naudingo tikslo, arba naudojamas visuomenei naudingiems tikslams, panašiausiems į tuos, kuriems įgyvendinti Europos fondas buvo sukurtas. 2. Visiškai atsiskaičius su Europos fondo kreditoriais visas likęs Europos fondo turtas perduodamas kitam visuomenei naudingą veiklą vykdančiam subjektui, kurio buveinė yra toje pačioje valstybėje narėje, kurioje Europos fondas registruotas, siekiančiam panašaus visuomenei naudingo tikslo, arba naudojamas visuomenei naudingiems tikslams, panašiausiems į tuos, kuriems įgyvendinti Europos fondas buvo sukurtas. Pataisa 34 Pasiūlymas dėl reglamento 45 straipsnis Komisijos siūlomas tekstas Pataisa Kiekviena valstybė narė paskiria priežiūros instituciją, kuri vykdys toje valstybėje narėje įregistruotų Europos fondų priežiūrą, ir apie tai praneša Komisijai. Kiekviena valstybė narė paskiria vieną ar daugiau savo pasirinktų institucijų, kurios atsako už veiksmingą toje valstybėje narėje įregistruotų Europos fondų priežiūrą, ir apie tai praneša Komisijai.